מה זה וידאו בלוג?
הבלוג המצולם איפשר לגולשים הצצה לקמפיין הבחירות של ציפי לבני ויחד עם זאת איפשר שליטה במסרים היומיים, אפשרות להגיב לנעשה בשטח וייצור פסאדה פחות רשמית שבה ניתן היה ללמוד עליה דברים שלא זכו לחשיפה קודמת.
כשהקמנו את "היי-די", התמקדנו בוידאו משום שנוכחות מאסיבית באינטרנט באמצעות הוידאו הפכה עניין שבשגרה. קל וחוויתי יותר לראות סרט מאשר לקרוא טקסטים ארוכים.
הרשת מאפשרת היום צפייה בסרטי וידאו בקלות וביעילות. הצפייה ממוקדת יותר.
אדם צופה בוידאו במחשב שלו, הוא בוחר לעשות זאת באין מפריע.
בעידן שבו יוטיוב הוא אתר שמושך אליו יותר ויותר גולשים מידי חודש, הפריים-טיים שלך הוא בשעות הצהריים ואפילו הטלפון הנייד שלך יכול לצלם וידאו, המגבלה היחידה שלך היא למעשה, עצמך.
הבלוג המצולם יכול להיות פורמאלי, משעשע, דרמטי, או דוקמנטרי, כל מה שאפקטיבי עבורך.
פעמים רבות אני תוהה ביני לבין עצמי מה יהיה גורלה של הטלויזיה בעידן האינטרנט, ולאן כל זה הולך? אבל על כך בפוסט הבא.